
Ο Αλέξανδρος είχε µεγάλη περιέργεια. Ἠθελε να είχε φτερά να πετάξει µε τα πουλιά, να φτάσει 
Ψηλά στον ουρανό, να γίνει αστεράκι για να βλέπει από εκεί τον κόσμο τον πλατύ, το µεγάλο, 
τον απέραντο κόσµο. Κάθε νύχτα καθόταν µετις ὧρες στα γόνατα της γιαγιάς του σιµά στο 
παράθυρο και μετρούσε µετα δάχτυλάτου τ' αστεράκια. 

Μα, πού να του έφταναν τα δέκα όλα κι όλα δάχτυλα να μετρήσει τόσα πολλά αστέρια κι 
αστεράκια; Πάντα μπερδευόταν και χανόταν, γινόταν αστεράκι κι ο ίδιος ανάµεσα σε όλα τα 
μεγάλα αστέρια και τα αστεράκια. Ανέβαινε στο μαγικό σύννεφο που έφερνε ο γλυκός ύπνος 
στο ὀνειρό του, έκλεινε τα βλέφαρά του γερµένος στη ζεστή αγκαλιά της γιαγιάς και ταξίδευε, 
πετούσε... 

Πετούσε. Πότε πάνω στο σύννεφο του ονείρου, πότε µέσα από τα παραμύθια που του έλεγε 
πάντα η γιαγιά µαζί µετους ήρωες των παραμυθιών. 

Αγαπούσε πολύ τα παραμύθια ο μικρός Αλέξανδρος. Αλλά και η γιαγιά Κλειώ άλλο που δεν 
ἠθελε! Όταν ο εγγονός της κουλουριαζόταν στα γόνατά της σαν χαδιάρικο γατί,άρχιζε να του 
διηγείται όσα παραμύθια ήξερε κι όσα η ίδια σκάρωνε στη στιγµή µε την αχαλίνωτη Φαντασία 
της. 

Άλλες φορές άνοιγε ένα ωραίο βιβλίο µε όμορφες ζωγραφιές και του διάβαζε. Και δεν έλεγε 
να τελειώσει αν δεν έκλειναν τα βλέφαρά του από τη νύστα. Και τότε... 

Τότε, η γιαγιά Κλειώ μεταμορφωνόταν σε καλή νεράιδα του παραμυθιού και µέσα από τις 
σελίδες του βιβλίου ταξίδευαν όπου ήθελαν. Κι άρχιζε η µεγάλη νυχτερινή περιπέτεια µέσα από 
τις σελίδες του βιβλίου µετις υπέροχες ζωγραφιές. Το βιβλίο αυτό του το είχε χαρίσει η γιαγιά 
πριν ανοίξουν τα σχολεία, την ηµέρα των γενεθλίων του. 

«Αυτό το δώρο µου είναι μαγικό, σου δίνει φτερά και πετάς, μπορείς να ταξιδέψεις παντού, 
να φτάσεις ακόµα και στ’ αστέρια», του είπε καιτου έκλεισε µενόηµατο μάτι. 

Αλλά ο Αλέξανδρος την ηµέρα εκείνη δεν είχε καιρό να ασχοληθεί µε τα δώρα. ταν 
υποχρεωμένος να υποδέχεται και να περιποιείται τους επισκέπτες, τους φίλους του, τους 
συμμαθητές και τα ξαδέρφια του. Τον βοηθούσαν, Φυσικά, και οι αδερφές του, η Λήδα και η 
Ρωξάνη, έναν αδερφό τον είχαν και ήταν ο χαϊδεμένος της οικογένειας, κυρίως η αδυναµία της 
γιαγιάς. Εκτός που ήταν ένα αγόρι ανάµεσα σε δυο κορίτσια, είχε και το όνοµα του παππού 
Αλέξανδρου! Μπορούσε να µην του έχει ιδιαίτερη αδυναμία η γιαγιά; 


Είχαν περάσει τρεις ολόκληροι µήνες από τα γενέθλιά του. Ἶρεις µήνες µαθητής της Δευτέρας 
Δημοτικού ο Αλέξανδρος. Μπορούσε να διαβάζει άνετα. Πολλές φορές είχε ξεφυλλίσει µόνος 
του το μαγικό βιβλίο. 

Ευχαριστιόταν να βλέπει τις εικόνες µε τα ζωηρά χρώματα, διάβαζε τις λεζάντες κάτω από 
τις εικόνες, αλλά ένα τόσο µεγάλο βιβλίο τον τρόµαζε, φοβόταν πως δεν θα κατάφερνε ποτένα 
το διαβάσει όλο µόνος του. Τόσες τεράστιες σελίδες και τόσες πολλές λέξεις πώς να τις έκανε 
καλά! Το άνοιγε, λίγο, χάιδευετις εικόνες και το έκλεινε. 

«Άλλη φορά, την κατάλληλη στιγµή, θα συνεχίσουμε», έλεγε στο βιβλίο και το άφηνε πάνω 
στοτραπέζι. 

Ώξερε τι εννοούσε, όταν του έλεγε «την κατάλληλη στιγµή», και την περίµενε. «Όπου να 
είναι θα έρθει», συμπλήρωνε κι έριχνε λοξές µατιές στη γιαγιά. 

Η γιαγιά έκανε πως δεν καταλάβαινε και συνέχιζε να περνάει θηλιές στις βελόνες της λες και 
την ενδιέφερε µόνο πόσο μεγαλώνει το πλεκτό της. Μάλλον περίµενε κι εκείνη να έρθει «η 
κατάλληλη στιγµή». 


Εκείνη την κρύα χειμωνιάτικη βραδιά της αφέγγαρης Παρασκευής ο ουρανός δεν είχε σύννεφα. 
Όλοι οι εργαζόµενοι άνθρωποι είχαν γυρίσει από τις δουλειές τους και είχαν κλειστεί στα σπίτια 
τους. Εκτός από εκείνους που ήταν αναγκασμένοι από τη δουλειά τους να είναι στους δρόμους 
και στα εργοστάσια κάνοντας νυχτερινή βάρδια. Ο πατέρας του είχε βάρδια ως τις δώδεκα και 
η μητέρα σιδέρωνε µια στοίβα ασπρόρουχα. 

Ο Αλέξανδρος δεν νύσταζε. Είχε τελειώσει τις δουλειές µετα μαθήματά του για τη Δευτέρα 
και χουχούλιαζε κουλουριασµένος στην αγκαλιά της γιαγιάς. Οι αδερφές του ήταν κολλημένες 
στον καναπέ του καθιστικού και παρακολουθούσαν µε τις ώὤώρες κάτι ντοκιμαντέρ στην 
τηλεόραση. 

Ο Αλέξανδρος είχε βαρεθεί να βλέπει, δεν καταλάβαινε και πολλά πράγματα, γιατί δεν 
προλάβαινε να διαβάζει τις λεζάντες, οι εικόνες έφευγαν πολύ γρήγορα. Η αστραπιαία διαδοχή 
των εικόνων τον κούραζε πολύ. 

Προτίµησε, όπως συνήθως, να λουφάξει στην αγκαλιά της γιαγιάς και να την ακούει να λέει 
παραμύθια ή να του διαβάζει ιστορίες από κανένα βιβλίο. Εκείνη πάλι, άλλο που δεν ήθελε! 
Ἠξερετι περίµενε ο εγγονός της κάθε φορά που τρύπωνε σαν χαδιάρικο γατί στην αγκαλιά της. 

Καθόταν στην αγαπημένη πολυθρόνα της σιµά στο παράθυρο. Είχε βολέψει και τον 
Αλέξανδρο πάνω στα γόνατά της και περίµενε «την κατάλληλη στιγµή». Μέσα από το κλειστό 
τζάμι έβλεπαν τον ουρανό γεµάτο αστεράκια. Άλλα πιο Φωτεινά κι άλλα που τρεµόσβηναν σαν 
Φοβισμένα. 

Ο Αλέξανδρος έψαχνε µετο βλέμμα κάµποση ώρα να δει το Φεγγάρι. Αλλά το Φεγγάρι δεν 
φαινόταν πουθενά λες και το είχε καταπιεί το σκοτάδι. Και δεν άντεχε άλλο τη σιωπή της 
γιαγιάς. Ἑερόβηξε µια δυο φορές, χασµουρήθηκε άλλες τόσες, αλλά δεν κρατήθηκε. 

«Το φεγγάρι πάει να κοιμηθεί, γιαγιά;» τη ρώτησε, όπως πάντα και κοίταξε λοξά το µεγάλο 
βιβλίο. 

Η γιαγιά του έγνεψε «ναι» µε µια κίνηση του κεφαλιού και χαμογέλασε ικανοποιημένη γιατί 
κατάλαβε πως ήταν «η κατάλληλη στιγµή». 

«Ἑέρωττι θέλει το μωρό µου», είπε γελώντας. Έγειρε πλάι, πήρε το µεγάλο βιβλίο στα χέρια 
της, και το ακούµπησε ανοιχτό στην ποδιά του Αλέξανδρο. «Ἱώρα, αγορίνα µου, θα 
ταξιδέψουµε στον απέραντο νυχτερινό ουρανό, θα περιπλανηθούµε σαν τον Οδυσσέα στον 
άγνωστο κόσµο των άστρων». 

Ο Αλέξανδρος προσποιήθηκε πως δεν μπορούσε να καταλάβει τι ήθελε να πει η γιαγιά. 
Πετάχτηκε σαν αγουροξυπνηµένος από το χουζούριτου. 

«Λες αλήθεια, γιαγιά; Πώς θα ταξιδέψουµε στον ουρανό; Δεν έχοµε πύραυλο!» είπε. 

Και λούφαξε πάλι στη ζεστή φΦωλίτσα του. Η γιαγιά χάιδεψε το βιβλίο, ύστερα έπιασε το 
κεφαλάκι του μικρού και το ακούμπησε στο σαγόνιτης. 

«Πόσα ξέρεις εσύ, κατεργάρη! Ξέρω εγώ πούτο πας. Μη µου κάνεις τον κουτό», είπε καιτου 
έσκασε ένα ηχηρό Φιλί στο μέτωπο. 

«Έλα, καλέ γιαγιά, πες µου!» κλαψούρισε όσο μπορούσεπιο αθώα. 

«Θα πετάξουµε ψηλά, πολύ ψηλά! Αυτό δεν θέλεις, πονηρούλη; Θα διαβάσουμε µαζί. Πότε 
εγώ, πότε, εσύ, σύμφωνοι; Και σιγά θα απογειωθούµε. Έτσι Φρουτ και οοόπ Θα βρεθούμε στο 
διάστηµα. Νομίζω πως θέλεις να αρχίσεις εσύ. Αρχίζοµε;» 

«Μμµμµ..ὸ» κούνησε το κεφαλάκι του ο μικρός. «Προτιμώ να διαβάζεις εσύ, διαβάζεις πιο 
ωραία από μένα», είπε και µετα δακτυλάκια του χάιδευετις δυο ανοιγµένες σελίδες. 

«Εντάξει. Δεν θα µαλώσουμε τώρα. Αρχίζω εγώ, ένα δύὐοτρία, πάμε!» 


Η γιαγιά άρχισε να διαβάζει σιγά και ωραία, σαν να ήτανε στη σκηνή κι έπαιζε θέατρο. 
Μπορούσε μάλιστα να κάνει και τις Φωνές των ηρώων. Ἠταν ηθοποιός όταν ήταν νέα και 
νοσταλγούσε να μεταμορφώνεται σε ηρωίδα όπως πάνω στο σανίδι. Διάβαζε πολύ ωραία και 


πολύ παραστατικά. Ο Αλέξανδρος άκουγε µαγεµένος και χουζούρευε στην αγκαλιά της µε 
κλειστά μάτια. 

«Ας µην τελειώσει ποτέ», ευχόταν απὀ µέσα του, «ας µην έρθει ποτέ η σειρά µου. Είναι πολύ 
ωραία έτσι». 

Και βολευόταν καλύτερα για να είναι πιο αναπαυτικό το ταξίδι. Προτιμούσε να χαρεί έτσι τη 
νυχτερινή περιπέτεια στο διάστηµα. 

Και τότε, το µεγάλο βιβλίο μεταμορφώθηκε κι έγινε ένα πελώριο πουλί. Πιο µεγάλο από 
έναν τεράστιο πελεκάνο ή πελαργό. Άνοιξε δυο πελώριες φτερούγες και άρχισε να σηκώνεται 
πετώντας. Η γιαγιά τον κρατούσε σφιχτά στην αγκαλιά της µαζί µε το βιβλίο και πετούσαν 
µέσα στο δωμάτιο. 

Ύστερ' απὀ λίγο η γιαγιά γύρισε γρήγορα δυο τρεις µεγάλες σελίδες µαζί. Σταμάτησε το 
ξεφύλλισμα όταν είδε ένα παράξενο µηχάνηµα. Έμοιαζε µε ελικόπτερο και κάλυπτε δυο 
ανοιγµένες σελίδες. 

Ο Αλέξανδρος ξιπάστηκε από το θρόισµα των Φύλλων και πήρε βαθιά ανάσα. Άνοιξε τα 
µάτια και βλέποντας την πολύχρωμη, Φανταχτερή εικόνα χτύπησε δυνατά τις παλάμες και 
γούρλωσετα μάτια. 

«Αυτό είναι πύραυλος! Τον ξέρω, τον οίδα πολλές φορές στην τηλεόραση», φώναξε. 

«Έι, ψιτ!» τον σκούντησε η γιαγιά, «τι περιμένεις, λοιπόν, ανέβα! Τι κάθεσαι και τον κοιτάς» 

«Πού να ανεβώ;» τραύλισε μισοζαλισµένος ο Αλέξανδρος. 

«Ρωτάς πού ν᾿ ανεβείς, µικρέ µου; Ανέβα στον πύραυλό µας, χαζούλη!» 

«Μα, σ’ αυτότον... ψεύτικο πύραυλο;» ρώτησε δειλά. 

«Έλα, µην αργείς, καθυστερείς πολύ και θα νυστάξεις, αγοράκι µου, κουνήσου, πάμε! Θα 
ταξιδέψουµε µέσα απὀ τις σελίδες του μεγάλου Φτερωτού βιβλίου µας. Με αυτό θα 
πετάξουμε!» 

«Α, έτσι... Τι ωραία, τι καλά!» χτύπησε µετις παλάμες τα γόνατάτου. 

Έγειρε πάλι και λούφαξε στη φωλίτσατου. Τα βλέφαρά του άρχισαν να ψιχαλίζουν. 

Η γιαγιά γύρισε τη σελίδα και οι πελώριες φτερούγες σαν γιγάντια χέρια τον έκρυψαν σε µια 
γλυκιά αγκαλιά µαζί µετο ανοιγµένο βιβλίο. 

Ξαφνικά το τοπίο άλλαξε. Άνοιξε σιγά το παράθυρο και, καθισµένοι πάνω στο πίσω φτερό 
του πύραυλου,φρουτ, βγήκαν έξω και χύθηκαν στο απέραντο µισοσκότεινο χάος του κόσμου. 
Πετούσαν σαν τα πουλιά. 

Ο Αλέξανδρος έκανε πως φοβήθηκε. Άπλωσετα δυο του χέρια δεξιά κι αριστερά να πιαστεί 
από τα μεγάλα Φτερά του πύραυλου. Στη βιασύνη του όµως έδωσε άθελά του µια αγκωνιά στα 
γυαλιά της γιαγιάς. 

«Σιγά, Αλέξανδρε, θα µου σπάσεις τα γυαλιά, και τότε πώς θα περιπλανηθούµε στο 
απέραντο σύμπαν;» άκουσετη Φωνήτης. 

Ζάρωσε στην αγκαλιά της κι εκείνη βόλεψε τα πόδια του εγγονού της στο πλάι, µετά 
απίθωσε ανοιχτό το µεγάλο βιβλίο πάνω στα δικά της γόνατα καιτον τύλιξε µετα δυο της χέρια 
προστατευτικά. Ο. µικρός, άλλο που δεν ήθελε. Σιγουρεύτηκε τάχα πως είναι ασφαλής και 
ηρέµησε. 

«Δεν φοβάμαι τώρα, μπορούμε να συνεχίσουμε, µου αρέσει πολύ το ταξίδι µέσα στη νύχτα, 
έλα, συνέχισε!» παρακάλεσε. 

Καιτότε έγινετο δεύτερο θαύμα. 


Τα φτερά της φαντασίας του Αλέξανδρου που είχαν αρχίσει να φυτρώνουν στους ώμους του 
από τη στιγµή που άρχισαν το διάβασμα, έγιναν τεράστια και πετούσε πιο πάνω από τα 
σύννεφα. Μαζί και η γιαγιά Κλειώ µε τα γεράματα και τα μεγάλα χοντρά πρεσβυωπικά γυαλιά 
της. Είχε κάνει φτερά καιη δική της Φαντασία. 


Και πετούσαν. Πετούσαν όλο και πιο ψηλά. Πρώτος σταθµός ένα θαμπό αστέρι που 
συνάντησαν ζωγραφισμένο ολόκληρο πάνω σε δυο σελίδες του μεγάλου βιβλίου. Εκεί 
σταμάτησε για λίγοτο διάβασμα η κυρά Κλειώ. 

«Προσαστερωθήκαμε!» είπε. 

Έβγαλε και σκούπισετα πελώρια της γυαλιά µετο µαντιλάκι που είχε κρυμμένο στην τσέπη 
επίτηδες για το σκοπό αυτό. Τα ξαναφόρεσε, κοίταξε το σκοτεινό απέραντο χάος που 
απλωνόταν γύρω απότο άστρο και συλλογιζόταν. 

Ο Αλέξανδρος είχε βυθιστεί θαρρείς σε µια γλυκιά νάρκη. Το µόνο που άκουγε ήταν το 
ανάλαφρο, ρυθµικό ρουθούνισµα του γατιού που πλάγιαζε στα πόδια του. Έμοιαζε µε απαλή 
μουσική µέσα στην ουράνια ήσυχη νύχτα. 

Η γιαγιά περίµενε λίγη ώρα αναποφάσιστη. Παρατηρούσε µε προσοχή το σκοτεινό κενό 
θαρρείς πως κάτι γύρευε. Ἑαφνικά µέσα στο χάος µια αμυδρή χαρακιά από φως τράβηξε την 
προσοχή της. Ἠταν ένα δροµάκι. 

«Αυτότο δροµάκι θ' ακολουθήσουμε κι όπου µας βγάλει», ψιθύρισε. 

Χωρίς να χάσει καιρό κούνησε τα χέρια της και τα µαγικά φτερά άρχισαν να γυρίζουν τις 
σελίδες και να τρέχει το βλέμμα και η φωνή της από παράγραφο σε παράγραφο σαν να κάνουν 
κύκλους στον αέρα όπως οι έλικες των ελικόπτερων. Κάποια στιγµή µπήκαν στην κυκλική 
τροχιάτης φωτεινής χαρακιάς... 

«Πού πάμετώρα» ρώτησε σχεδόν τρέµοντας ο Αλέξανδρος. 

«Θα δεις... Έχω µια καλή ιδέα» 

«Καλή ιδέα µέσα στο σκοτάδι» κλαψούρισε ο Αλέξανδρος. «Εσένα σου αρέσει να χώνεις τη 
μύτη σου παντού... Όλο ιδέες κατεβάζειτο µυαλό σου, καλέ γιαγιά», ψέλλισε. 

«Φυσικά. Γι’ αυτό την έχω τόσο µεγάλη, χαζούλη, για να τη χώνω παντού». 

«Εγώ πάντως φοβάμαι πως αυτό το ταξίδι θα µας βγει ξίδι. Η ιδέα µας έλειπε τώρα», 
κλαψούρισε πάλι και λούφαξε κάτω απότη µεγάλη φτερούγατης µπέρτας της. 

«Η ιδέα είναι που έχει σημασία, αγόρι µου. Η ιδέα δίνει φτερά στο νου, ταξιδεύει τη 
Φαντασία», του απάντησε εκείνη. 

Σταμάτησε το ξεφύλλισμα και ξαναγύρισε στις δυο σελίδες µετο µεγάλο αστέρι. 

«Πετάµε, πες πως πετάµε µέσα από τις σελίδες του βιβλίου. Μην το ξεχνάς αυτό! Σφίξου 
πάνω µου και κρατήσου γερά από τα δικά µου χέρια. Μη γέρνεις ούτε δεξιά ούτε αριστερά και 
κοίτα µπροστά σου. Προσοχή να µην ρίξεις κάτω το βιβλίο και χάσουμε την ευκαιρία να 
ταξιδέψουµε», του είπε σοβά. 

«Χειρόφρενο, στροφή, Έχεις χάσει τον έλεγχο, πιάσε το χειρόφρενο, γιαγιά, πρόσεχε! Τι 
κάνεις εκεί; Μην πατάς γκάζι...» της φώναξε τάχα Φοβισμένος ο Αλέξανδρος. 

«Ευτυχώς που µε πρόλαβες) έκανε η γιαγιά, «καλά που έχω εσένα και µε σώζεις από τις 
κακοτοπιές. Οι αδερφές σου έχουν κολλήσει στην τηλεόραση. Δεν λένε να ανοίξουν κανένα 
βιβλίο...» είπε η γιαγιά κλείνοντας το µάτι στα δυο κορίτσια. 

«Παράτατις, καλέγιαγιά! Ουφ!» 

«Πάμε, λεβέντη µου, στη δουλειά µας εμείς». 

«Τεια σας, κορίτσια!» έκανε η γιαγιά. 

«Τεια σας, τεμπελόγατες!» συμπλήρωσε ο Αλέξανδρος. 

« Ώρα καλή κι αέρας στα πανιά σας, κι ούτε πουλί πετούμενο να µην βρεθεί μπροστά σας» 
ευχήθηκαν σοβαράτα κορίτσια, κρατώντας µε δυσκολία τα γέλια. 

Όμως τα βλέφαρα του Αλέξανδρου βάρυναν, έγιναν ασήκωτα. Με δυσκολία τα κρατούσε 
µισάνοιχτα. Την ίδια στιγµή νόμισε πως άρχισαν πάλι να σηκώνονται πιο ψηλά. Ένιωσε πως 
είναι πάνω σ᾿ ένα σύννεφο που πετούσε. Κι άκουγε ένα συνεχόμενο ρυθµικό θόρυβο σαν σιγανό 
ροχαλητό. Ἠταν το ανάλαφρο ρουθούνισµα του γατιού που κοιμόταν πλάι στα πόδια της κυρά 
Κλειώς. 

«Είναι οθόρυβος που κάνουν τα φτερά µας ε, γιαγιά µου;», ρώτησε ο μικρός. 


«Το γατί ακούς, βρε κουτέ!» του φώναξε χαιρέκακα η Λήδα. 

«Ζηλεύειπου δεν το παίρνετε µαζί σας και κλαίει», έκανε σοβαρά η Ρωξάνη. 

«Τι αστείο! Ζηλιάρες, τεµπελόγατες!» τους πέταξε ο Αλέξανδρος σουφρώνοντας τη μύτη 
του. 

Σιγά σιγά το ταξίδι ξαναβρήκε τον κανονικό του ρυθµό. Ένα χαμόγελο ευφροσύνης φώτισε 
το γαλήνιο πρόσωπο του μικρού κι ακούμπησε το ξανθό, σγουρόµαλλο κεφαλάκι του στο 
στήθος της γιαγιάς. 

Ἠθελε πολύ να ζήσει τη µεγάλη περιπέτεια πετώντας ανάµεσα στ’ αστέρια ψηλά στο 
απέραντο στερέωµα. Η περιέργειά του τον έσπρωχνε προς τα κει και ξεχνούσε το φόβο του 
κενού καιτην αγριάδατου σκοταδιού που κάλυπτετον κόσµο. 

Άξαφνα, έγινε κάτι πολύ περίεργο. Το βιβλίο έκανε πραγματικά φτερά και σηκωνόταν µαζί 
µε τη γιαγιά, τον Αλέξανδρο και την καρέκλατης. 

Χωρίς να καταλάβουν πώς έγινε το βιβλίοπετούσε. Με το πρώτο κιόλας πέταγμα 
συνάντησαν µια απότοµη στροφή, το μαγικό τους όχηµα ανάπτυξε µεγάλη ταχύτητα και την 
ξεπέρασε, την άφησε πίσω του κι έτρεχε. Έτρεχε σαν τρελό στον αέρα κάτω απὀ το γαλανό 
ουρανό. Ο Αλέξανδρος άρχισε να ζαλίζεται. 

«Πετάει πολύ γρήγορα η σκούπα σου, γιατί τρέχεις έτσι, καλέ Μάγισσα;» τη ρώτησε δειλά. 

Η γιαγιά κατάλαβε πως ο εγγονός της είναι μισοκοιμισµένος και ονειρεύεται. Κι άρχισε να 
παίζειτο ρόλοτης Καλής Μάγισσας µετη φτερωτή σκούπατου παραμυθιού. 

«Τρέχω γιατί βιάζοµαι να τα προφτάσω όλα όσα έχω στο νου µου να κάνω, µάτια µου. Το 
ταξίδι µας θα κρατήσει πολύ», του απάντησε η... Μάγισσα γιαγιά Κλειώ και φίλησε τρυφερά τα 
µαλλάκιατου. 

«Σοβαρά; Πού θα πάµε;» ρώτησε δειλά ο μικρός και σφίχτηκε πιο πολύ πάνωτης. 

«Έχω τόσες πολλές έγνοιες στο κεφάλι µου, χρυσό µου, τόσες υποσχέσεις έχω δώσει στα 
παιδιά και φοβάμαι πως δεν θα προφτάσωνατελειώσωτη δουλειά µου απόψε». 

«Σαν τι δουλειά είναι αυτή και βιάζεσαι τόσο να την τελειώσεις; Κοντεύω να τρελαθώ από 
την τρεχάλα», παραπονέθηκε ο μικρός Αλέξανδρος. 

«Να, όλατα παιδιά του κόσμου µε ψάχνουν, από εμένα περιμένουν να τα µάθουν όλα. Έχουν 
όλα τα παιδιά περιέργεια να εξερευνήσουν τον κόσµο και να μάθουν τα μυστικά του όπως εσύ... 
Αλλά, ώσπου να µου επιδιορθώσουν τον Ανεμοστρόβιλο στο συνεργείο, είπα, µιας και είσαι 
ανυπόµονος, να προχωρήσουμε στις σελίδες και να επιχειρήσουµε οι δυο µας ένα ακόµα πιο 
μακρινό, ανιχνευτικό ταξιδάκι. Πώς σου φαίνεται η ιδέα;» 

«Περίφημη!» 

Ο Αλέξανδρος, ακούγοντας ανεµοστρόβιλος ταρακουνήθηκε, λίγο έλειψε να µπατάρει το 
µικρό τους όχημα και να πέσουν στο χάος. Αλλά η πολύξερη Μάγισσα δεν έχασε την ψυχραιμία 
της και το ταξίδι συνεχίστηκε απρόσκοπτα. 


Άνοιξε τα µάτια του. Και μόλις βεβαιώθηκε πως είναι στην αγκαλιά της γιαγιάς του και δεν 
υπάρχει κίνδυνος να πέσει στο κενό, γύρισε καιτην είδε. Μέσα στη σύγχυση που ακολούθησετο 
ξάφνιασµα και το Φόβο από τη ζάλη που τον είχε ξαφνικά πιάσει, δεν είχε προσέξει πως η... 
μάγισσα µε τη µεγάλη μύτη έµοιαζε καταπληκτικά µε τη γιαγιά του. Κυρίως πως είχε µεγάλη 
μύτη όπως εκείνη και χοντρά, πελώρια γυαλιά. Πως ήταν η γιαγιά του! Και ξεθαρρεµένος 
ρώτησε: 

«Γιαγιά, τι πράγµα είναι ο Ανεμοστρόβιλοςπου λες» 

Εκείνη κούνησετο ολόασπρο κεφάλιτης. 

«Ποιος ανεµοστρόβιλος; Α, αυτός εκεί ο πύραυλος; Είναι κάτι σαν πύραυλος που κινείται µε 
τον αέρα...» 

«Είναι καινούργια εφεύρεση, γιαγιά)» 


«Καινούρια εφεύρεση, ναι... ὀχι..», απάντησε κάπως διστακτικά εκείνη. «Μα δεν έχει 
τελειοποιηθεί ακόµα για να κάνει διαστημικά ταξίδια µε επιβάτες τα παιδιά. Όσα παιδιά 
δηλαδή έχουν περιέργεια και ονειρεύονται ταξίδια στους αιθέρες. Είναι όµως σπουδαίο 
επίτευγµα της τεχνολογίας», του εξήγησε µε ύφος παντογνώστη επιστήμονα η γιαγιά. 

«Τιπάεινα πει αυτό το επίἰ... επίτα... πὠςτο είπες, γιαγιά» 

«Επίτευγμα, τι σηµαίνει επίτευγμα; Κατάλαβα τι δεν κατάλαβες, μωρό µου. Θα σου 
εξηγήσω. Επίτευγμα είναι ό,τι πιο σηµαντικό, ό,τι πιο σπουδαίο καταφέρνει να σκεφτεί και να 
επιτύχει, να φτιάσει ο άνθρωπος. Αυτό». 

«Και γιατί αυτό που λες είναι...» ψΨέλλισε, µα δεν απόσωσετη φράση του ο μικρός. 

Έγειρε στη ζεστή αγκαλιά της γιαγιάς να συνεχίσει το μαγικό ταξίδι. Ἠταν πολύ 
διασκεδαστικό και δεν ήθελε να χάσει την ευκαιρία. Η γιαγιά δεν κατάλαβε πως το είχε σκάσει 
πάλι απότην αγκαλιάτης ο Αλέξανδρος καιταξίδευε, ταξίδευε... 

«Είναι επίτευγμα, κατόρθωμα σπουδαίο, πολύ µεγάλο έργο γιατί δεν χρησιμοποιεί καύσιμα. 
Έτσι δεν μολύνει την ατμόσφαιρα µε καυσαέρια ούτε ρυπαίνει το ἐδαφος µε απόβλητα. Μόνο 
που ακόµα οι επιστήμονες βρίσκονται στα σχέδια, στα χαρτιά τον έχουν Φτιάσει ζωγραφιστό», 
είπε η πολύξερη γιαγιά και γύρισε σελίδα. 

Λέγοντας αυτά στον εγγονό της, παρατηρώντας τον πύραυλο στη ζωγραφιά του βιβλίου, 
έκανε μερικές δικές της σκέψεις σχετικά µετις εφευρέσεις, τις τέχνες και τον πολιτισμό και 
άρχισε να διαβάζει το κείµενο στη διπλανή σελίδα: 


«Είναι αλήθεια, πως ένας πύραυλος, σαν τον Ανεμοστρόριλο, προτού ακόµα δεκινήσει θα είχε γίνει 
διάσημος. Πιο διάσηµος απὀ τους διασημότερους ηθοποιούς, ποδοσφαιριστές, πολιτικούς, 
ζωγράφους. Ωστόσο, για να λέμε και του στραβού το δίκιο, σε Κάποιον από τους μεγάλους 
συγγραφείς, μάλλον σε πλειάδα δημιουργών, χρωστάει τη δηµιουργία και την ὑπαρξή του. 
Συγκεκριµένα, αν δεν τον είχε ονειρευτεί κάποιος συγγραφέας, δεν τον είχε σχεδιάσει ένας 
ζωγράφος και δεν είχαν αναλάρει την κατασκευή και τη λειτουργία του ειδικοί επιστήμονες, 
μηχανικοί, ηλεκτρολόγοι, ακόµα και αρχαιολόγοι και ιστορικοί, δεν θα μιλούσε κανείς ποτέ για 
Ανεµοστρόβιλο. 

»ΤΟ πιο αξιοσημείωτο νέο για τον Ανεμοστρόβιλο ήταν ότι δεν θα είχε ανάγκη από καύσιμα. Ως 
κινητήρια δύναμη θα χρησιμοποιούσε τον άνεμο. Ο δημιουργός του τον είχε εξοπλίσει µε τέτοια 
συστήµατα και µε κάθε σύνεργο που του εξασφάλιζαν σιγουριά σε κάθε παράτολµη ενέργεια κατά 
τη διάρκεια της πτήσης. 

»0) δημιουργός του δεν ήταν άλλος από έναν συγγραφέα που έκρυβε το όνοµά του κάτω κάποιο 
παραπλανητικό ψευδώνυμο για να αποφύγει τον ψόγο των συναδέλφων του και να γίνει αποδεκτή 
η εφεύρεσή του, µετη βοήθεια και τις υποδείξεις των ειδικών, φυσικά, 

»Η τολμηρή φαντασία του εφευρέτη και δημιουργού του τον είχε κατασκευάσει µε µαγικά 
υλικά: Πήρε χαρτί, μελάνι, λέξεις Και φράσεις, σηµεία στίξης..., όλα τα χρειαζούµενα µέσα και τον 
είχε εφοδιάσει και εξοπλίσει µε όλα τα μαγικά µαραφέτια και εξαρτήματα που δεν επηρεάζονται 
ποτέ από τις καιρικές συνθήκες. Είχε χρησιμοποιήσει υλικά που ὃδεν τα φθείρει και δεν τα 
αλλοιώνει ο χρόνος όσοι αιώνες κι αν περάσουν. 

»0 Ανεμοστρόριλος ήταν ένας πύραυλος σύγχρονος µε προοπτική να μεγαλουργήσει στα 
επόμενα εκατομμύρια, µπορεί και δισεκατομμύρια και τρισεκατομμύρια χρόνια. 

»Οι οικολόγοι σ᾿ όλο τον κόσµο, μόλις κυκλοφόρησε η είδηση για την κατασκευή του, είχαν 
αρχίσει να πανηγυρίζουν αφού θα δεν μολύνει την ατμόσφαιρα, δεν θα καταστρέφει το 
περιβάλλον. Και επιπλέον δεν κινδυνεύουν τα ουράνια σώματα να µμεταβληθούν σε 
σκουπιδότοπους και να χάσουν τη φυσιογνωμία τους µετα κάθε λογής απόβλητα». 


Ο Αλέξανδρος, από το μουρμουρητό τῆς γιαγιάς ξύπνησε για τα καλά και κάρφωσε το βλέμμα 
του στην εντυπωσιακή εικόνα. 


«Να τος ο... ο Ανεμοστρόβιλος! Αυτός είναι! Είναι έτοιµος να πετάξει!» τραύλισε, «γιατί δεν 
μπαίνουμε µέσα; Θα είναι πιο σίγουρα εκεί...» 

«Μα, είµαστε κιόλας µέσα στον πύραυλό µας και πετάµε, δεν το κατάλαβες, µωρό µου; Τόση 
ώρα πετάµε. Δεν ακούς τον αέρα που βουίζει και κουνάει τα παραθυρόφυλλα; Χωρίς αυτόν δεν 
κινείται και δεν ζειτίποτε», είπε η γιαγιά και βολεύτηκε καλύτερα στο κάθισµάτης. 

Ο Αλέξανδρος δεν πρόσεξε τα τελευταία της λόγια. Η προσοχή του είχε εστιαστεί στην 
υπέροχη εικόνα µε τον Ανεµοστρόβιλο. Και τα φτερά της φαντασίας του άρχισαν πάλι να 
μεγαλώνουν. 

«Είναι ωραία εκεί που πάµε, γιαγιά Κλειώ; Έχει εξωγήινους εκεί» 

«Εξωγήινους; Δεν υπάρχουν εξωγήινοι», απάντησε κοφτά εκείνη. 

«Υπάρχουν! Εγώ θέλω να υπάρχουν!» τσίριξεο Αλέξανδρος. 

«Σωστά. Καλά κάνεις, χρυσό µου, και φαντάζεσαι πως υπάρχουν κι άλλοι άνθρωποι στο 
Σύμπαν, δηλαδή..γύρωσου, αλλά στο σύμπαν» 

«Αλλά στο σύμπαν δεν υπάρχουν... έκανε λυπηµένος ο Αλέξανδρος. 

Και δίπλωσετα φτεράτης Φαντασίατου µέσα στις παλάμεςτους. 

«Η Φαντασία των ανθρώπων τους δημιουργεί, καλό µου, δεν υπάρχουν εξωγήινοι στο δικό 
µας πλανητικό σύστημα. Δηλαδή στα ουράνια σώματα που γυρίζουν γύρω από το δικό µας 
ήλιο. Είναι αδύνατο να υπάρχουν εξωγήινοι γιατί δεν υπάρχουν κατάλληλες συνθήκες για να 
αναπτυχθεί ζωή σε κανέναν από τους κοντινούς πλανήτες. Τα κοντινά µας άφωτα άστρα, οι 
πλανήτες, δεν έχουν την ατμόσφαιρα ούτε το νερό που έχει η γη. Πώς να ζήσουν εκεί όντα 
ζωντανά σαν εµάς; Όλι διαστηµικοί επιστήμονες, µε τις έρευνες που έχουν κάνει το έχουν 
εξακριβώσει αυτό. Όμως είναι πολύ εγωιστικό να πιστεύουμε πως µόνο οι εμείς άνθρωποι που 
κατοικούµε στη γη είµαστε οι μοναδικοί ζωντανοί οργανισμοί, οι μοναδικοί ζωντανοί κάτοικοι 
στο απέραντο σύμπαν, μα...» 

«Μα, γιαγιά µου, τι λες; Παραμιλάς;», τη διέκοψε ο Αλέξανδρος. «Τώρα είναι που δεν 
καταλαβαίνω απολύτως τίποτα!» 

«Μήπως εγώ τα καταλαβαίνω όλα; Κοίτα όµως: Το σύμπαν, ο κόσμος, δεν τελειώνει 
πουθενά, είναι πολύ µεγάλο, άπειρο, τόσο πολύ µεγάλο που δεν το χωράει ο νους του 
ανθρώπου, όσο σοφός κι αν είναι». 

«Το βρήκα! Το χάος είναι ο Θεός! Όοολο το σκοτάδι είναι Θεός!» τη διέκοψε πάλι ο 
Αλέξανδρος. 

«Μπορεί το Χάος να είναι ο Θεός... Μια πελώρια αγκαλιά που χωράει όλα τα άστρα. Αυτά 
που βρίσκονται γύρω από το δικό µας ήλιο, κι εκείνα που ακολουθούν την πορεία άλλων 
ἡλιων...» 

«Είναι κι άλλοι ήλιοι; Τι λες, γιαγιά; Μήπως ονειρεύεσαι; Εγώ µόνο έναν ήλιο βλέπω την 
ηµέρα κι ένα φεγγάριτη νύχτα», της είπε ο Αλέξανδρος. 

«Αυτό είναι αλήθεια», έκανε µε δυσκολία η γιαγιά κι έπιασετο βιβλία. 

Γύρισε γρήγορα πολλά Φύλλα µαζί. Σταμάτησε σε δυο ανοιχτές σελίδες που µια τεράστια 
εικόνα έδειχνε έναν ουρανό γεµάτο αστέρια κι αστεράκια. 

«Όι επιστήμονες που μελετούν το Σύμπαν και παρακολουθούν την κίνηση των άστρων 
βρήκαν πως υπάρχουν κι άλλοι ήλιοι κάπου πολύ µακριά, σε κάποια άλλα ηλιακά συστήµατα, 
σε άλλες παρέες αστεριών. Εκεί, σε κάποιο αστέρι µπορείνα υπάρχει ζωή. Αλλά είναιτόσο πολύ 
µακριά απότηγη µας)» 

«Α, έτσι μάλιστα! Είπα κι εγώ!» αναστέναξε µε ανακούφιση ο Αλέξανδρος. «Δηλαδή, εκεί 
µπορείνα είναι εξωγήινοι, γιατί να µην είναι» 

«Ας τους πούμε κι έτσι». 

«Τι ωραία!» έκανε χτυπώντας τις παλάμες του ο Αλέξανδρος και παραλίγο να σπάσει τα 
γυαλιά της γιαγιάς Κλειώς. «Να δεις, κάποια µέρα θα έρθουν στη γη µας. Αµμέ! Θαρρώ πως 
είναι κιόλας έτοιµοι να ξεκινήσουν», σοβαρεύτηκε. 


Η κυρά Κλειώ τα έφερε λίγο σκούρα. Ο Αλέξανδρος είχε µεγάλες απαιτήσεις. Και πώς να 
του τα κάνει λιανά τόσο δύσκολα θέµατα; 

«Αυτό δεν είναι εύκολο να γίνει, είναι τόσο πολύ µακριά...» του εξήγησε. 

«Μα θα έχουν κι εκείνοι πυραύλους, µπορεί και καλύτερους απὀ µας», της πέταξε ο 
Αλέξανδρος σίγουρος πως αυτήτη Φοράθα συμφωνούσε µαζίτου. 

Η γιαγιά Κλειώ έβγαλε ένα βαθύ αναστεναγµό. 

«Γιατί αναστενάζεις, γιαγιάκα µου, Φοβάσαιτους εξωγήινους» 

«Είναι κι αυτό. Όμως...» η φωνή της γιαγιάς Φράκαρε, λες και δέθηκε κόµπος στο λαιµότης. 

Πς να εξηγούσε στον εγγονό της τα επιστημονικά δεδοµένα, ότι... 

Αφαιρέθηκε. Μετη σκέψη της ταξίδεψε στις σελίδες ενός σπουδαίου επιστημονικού βιβλίου 
που είχε διαβάσει τελευταία. Ανάμεσα σε πολλά άλλα, της είχαν εντυπωθεί στη µνήµη τα πιο 
σηµαντικά σηµεία του κειµένου: 


«Σύμφωνα µε όσα γνωρίζουν σήµερα οι επιστήμονες σε όλο τον κόσµο, είναι αδύνατο να έρθουν 
στη γη εξωγήινοι. Για να φτάσουν στη γη µας εξωγήινοι από ἆλλο πλανητικό σύστηµα, πρέπει να 
έχουν ανώτερο πολιτισμό και τεχνολογία πιο ανεπτυγμένη από εµάς. Τα μεταφορικά τους µέσα να 
είναι τόσο εξελιγμένα να είναι πολύ ανώτερα απὀ τα πιο εξελιγµένα και τελειοποιηµένα 
διαστημόπλοια και διαστημικά δικά µας λεωφορεία. Να τρέχουν πολύ πιο γρήγορα για να 
καλύψουν τις τεράστιες αποστάσεις που µας χωρίζουν από αυτά» (1). 


Ο Αλέξανδρος δεν μπορούσε να εξηγήσει την ξαφνική σιωπή της. Πύρισε και την κοίταξε. Πίσω 
από τα γυαλιά είδε πως τα µάτια της ήταν κλειστά. 

«Έι, πού είσαι; Κοιμήθηκες;» της έδωσε µια σκουντιά στην κοιλιά µετον αγκώνατου. 

«Σιγά. Θα µου τρυπήσεις τα σπλάχνα! Τι σκουντιά ήταν αυτή;» γέλασε κι έκανε πως θατου 
έδινε κι εκείνη µια πιο δυνατή αγκωνιά. 

«Επ!» έκανε ο Αλέξανδρος καιτης έπιασετο χέρι. «Απαγορεύεται το...» 

«Το... ποιο;» ρώτησε η γιαγιά. 

«Το ποιο; Ἠθελα να πω, απαγορεύεται η είσοδος των εξωγήινων στη γη µας, αυτό!» 
απάντησε και χτύπησετις παλάμες του. 

«Ίσως είναι καλύτερα έτσι, παιδί µου», μουρμούρισε ύστερα απὀ µερικά δευτερόλεπτα 
σιωπής η γιαγιά του. 

«Γιατί είναι καλύτερα.» 

«Πατί; Γιατί αν φτάσουν εδώ εξωγήινα πλάσματα και πάνε απὀ τη γη άνθρωποι σε κανένα 
άλλο άστρο, φαντάζεσαι τι έχεινα γίνει» 

«Αμέ! Θα πηγαίνουμε τουρίστες στο Φεγγάρι! Χε! Τι ωραία» έκανε θριαμβευτικά ο 
Αλέξανδρος. 

Όμως η γιαγιά δεν φάνηκετο ίδιο ενθουσιασµένη. 

«Αν ποτέ συμβεί αυτό, Φοβάμαι πως ο πόλεμος τότε θα μεταφερθεί στο διάστηµα, θα είναι 
διαστηµικός. Ο Θεός να βάλει το χέρι του να µας φυλάξει από κάτι τέτοιο...» είπε µόνο και 
γύρισε ξανά σελίδα. 

Ο Αλέξανδρος ένιωσε µια κρυάδα σε όλοτου το κορµί καιζάρωσε πάνωτης. 

«Συνεχίζουμε το ταξίδι µας. Μη φοβάσαι, εμείς δεν κινδυνεύουµε. Πάμε!» η γιαγιά χάιδεψε 
µε τα γερασµένα δάχτυλά της την εικόνα στη σελίδα. 

Ἀυνέχισαν να ταξιδεύουν πάνω στις σελίδες του μεγάλου βιβλίου. Πετούσαν µέσα στο 
µισοσκότεινο χάος. Έβλεπαν τ’ αστέρια που έπλεαν, µικρές φωτίτσες, διάσπαρτες στο σιωπηλό 
στερέωμα ή τρεµόσβηναν σαν τις πυγολαμπίδες. Ο Αλέξανδρος άκουγε τον αέρα που σφύριζε 
δυναμωμµένος και κουνούσε τις πελώριες, τις διάφανες φτερούγες του Ανεμοστρόβιλου και 
άκουγε τα σοφά λόγια της γιαγιάς Κλειώς που εξακολουθούσε να του διαβάζει τι γίνεται στο 
Μεγάλο Σύμπαν. 


Ένας επιστήμονας, αστρονόμος, μιλούσε µέσα απὀ τις σελίδες για το απέραντο Σύμπαν. 
Μιλούσε για πολλά σύμπαντα. Για μυστήρια, για ένα Σύμπαν τεράστιο που είναι γεμάτο από 
άπειρα σύμπαντα, απὀ αμέτρητα ληλιοκεντρικά συστήµατα, όπως είναι το δικό µας 
ηλιοκεντρικό πλανητικό σύστηµα 

Ο Αλέξανδρος, αν και δεν τα καταλάβαινε όλα, ευχαριστιόταν να την ακούει να διαβάζει για 
τις περιστροφικές κινήσεις των ουρανίων σωμάτων, για τους γαλαξίες. Οι γαλαξίες είναι 
στρατιές ολόκληρες από πολλά εκατομμύρια άστρα. Μοιάζουν µε χυµένο γάλα στο διάστηµα. 

«Είναι χυµένο γάλα!» απόρησε ο Αλέξανδρος. «Τότε θα είναι και αγελάδες στον ουρανό...» 

«Δεν πρόσεξες, Αλέξανδρε. Δεν λέει πως είναι χυµένο γάλα, αλλά είναι σαν χυµένο γάλα, 
νυσταγµένο µου». 

«Ε, καλά τώρα! Παραμύθια γράφει...» μουρμούρισε. 

«Κάτι σαν παραμύθι είναι αυτό. Όι αρχαίοι Έλληνες πίστευαν πως ήταν το γάλα της θεάς 
Ἠρας. Αυτό λένε οι μύθοι. Κάποια άλλη φορά που δεν θα νυστάζεις θα διαβάσουμε από την 
Ελληνική Μυθολογία. Να, βλέπεις εκείνο το µεγάλο βιβλίο στο µεγάλο ράφι της 
βιβλιοθήκης;». 

«Θατο διαβάσουμε όλο µια φορά» 

«Όχι βέβαια. Θα ψάξουμε πρώτα να βρούµετο μύθο για το γάλατης Θεάς Ἠρας--» 

«Και μετά;» ρώτησε ο Αλέξανδρος. 

«Μετά, κάθε φορά που θα έχουµε κέφι και δεν νυστάζουµε, θα διαβάζουμε από λίγο», τον 
καθησύχασε. «Ο ουρανός µαζί µε όλα τα άστρα, τα άπειρα, τα τρισεκατομμύρια και βάλε 
ουράνια σώματα και τα μυστήρια που κρύβουν, δεν πρόκειται να σαλέψουν από την τροχιά 
τους και να µας εγκαταλείψουν, θα περιμένουν πάντα...» αναστέναξε. 

Εκείνο όµως που δεν μπορούσενα χωρέσειτο µμυαλουδάκιτου Αλέξανδρο ήταν το ατελείωτο 
χάος που απλώνεται ανάµεσα στα άστρα και περιβάλλει τα σύμπαντα. Και πιο πολύ ξεσήκωνε 
τη Φαντασία του αυτό που υποστηρίζουν ορισμένοι επιστήµονες, όπως διάβασε µόνος του µια 
µέρα στο µεγάλο βιβλίο με τίτλο: Τα µυστήριατου Σύμπαντος: 


«Σε κάποιους σχετικά κοντινούς µας πλανήτες µόλις τώρα αρχίζει να εµφανίζεται υποτυπώδης 
ζωή. Θα χρειαστούν όµως εκατομμύρια, ίσως και δισεκατομμύρια χρόνια για να σχηματιστούν 
γέες μορφές ζωής και µεγάλες αλλαγές στο σύμπαν, στο δικό µας βέβαια σύμπαν. Στο δικό µας 
ηλιοκεντρικό σύστημα, σε κάποιους μακρινούς συγγενείς της γης, άγνωστους πλανήτες...» 


Η γιαγιά του Αλέξανδρο όπως και ο παππούς του, ήταν επιστήμονες αστροφυσικοί, καθηγητές 
και ασχολούνταν µε τη µελέτη των άστρων όπως οι Μάγοι. Όταν ήταν νέοι δίδασκαν 
Αστροφυσική στα Πανεπιστήμια του εξωτερικού. Όσο την άκουγε να διαβάζει για τα παράξενα 
και τα μυστήρια του σύμπαντος, αισθανόταν πως µικραίνει. Πως γίνεται ένα τοσοδούλικο 
πλασματάκι, ένα αστρουλάκι, µια αδιόρατη τελίτσα ίσαµε το κεφαλάκι καρφίτσας. Μια 
κουκκίδα κολληµένη στη μύτη της σοφής γιαγιάς Κλειώς. Ο παππούς την έλεγε Πολύξερη. 

Η γιαγιά σκούπισε πάλιτα θαμπωμένα γυαλιάτης. 

Απλώθηκε σιωπή. 

«Τι θα κάνουμε τώρα.» έσπασετη σιωπήτης ο Αλέξανδρος. 

«Προχωράµε!» του απάντησε η γιαγιά Κλειώ και έδωσε μερικές στροφές ακόµα στους 
κινητήρες του Ανεµοστρόβιλου γυρίζοντας σελίδες. 

Ο. Ανεµοστρόβιλος µανουβράροντας πήρε ν᾿ ανυψώνεται κατακόρυφα, τινάζοντας τα 
μεγάλα φτερά της φαντασίας τους, ενώ η μαγική σκούπα, γαντζωµένη στη μούρη του έδειχνε 
την κατεύθυνση και την απαραίτητη κλίση στον ανεµοστρόβιλότους. 

Ἐαφνικά µε µια δυνατή ώθηση, σαν να γύρισαν πολλές σελίδες, µαζί βγήκαν από την 

ατμόσφαιρα τηςγης. 

«ΠΓιούχου!» φώναξε ο Αλέξανδρος. 


«Γιούχου, γιούχουουουουου...!» επανέλαβαν πολλές φωνές. 

Ο Αλέξανδρος ξαφνιάστηκε. Κοίταξε γύρω του, δεν είδε κανέναν άλλο εκτός από τη γιαγιά 
Κλειώ. 

«Από πού ήρθαν οι φωνές,» ρώτησε. 

«Ποιες φωνές; Άκουσες κι άλλες φωνές απότη δική µου, µωρό µου» 

«Ναι, µου φάνηκε πως άκουσα πολλά παιδιά να φωνάζουν χαρούμενα γιούχου! Μα δεν 
βλέπω κανένα...» 

«Τη δική σου φωνή άκουσες που αντήχησε µέσα στο δωμάτιο, χαζούλη!» 

«Ναι, καλά... Τότε...» 

Δεν πρόφτασε να ολοκληρώσει τη φράση του. Ένα τράνταγµα τον έκανε να χάσει τη φωνή 
του. Παραλίγο να πέσει και να βουλιάξει στο χάος το µεγάλο βιβλίο του κόσμου που ήταν 
ανοιχτό µπροστάτου. Ο Ανεμοστρόβιλος ανέπτυξε απότοµα ταχύτητα και πετούσε µέσα στην 
ατέλειωτη συµπαντική νύχτα, καταπίνοντας λαίμαργα το κενὀ. Ο Αλέξανδρος κόλλησε 
κυριολεκτικά πάνω στη γιαγιά του. Δεν άργησε όµως να βεβαιωθεί για άλλη µια φορά πως δεν 
διατρέχει κανέναν κίνδυνο και να ξεθαρρευτεί. Γύρισε λίγο λοξά το κεφαλάκι του και ρώτησε 
δειλά: 

«Πού µας πάει τώρα ο Ανεµοστρόβιλος; Μου αρέσει που πετάµε τόσο ψηλά και τόσο 
γρήγορα. Είδες, γιαγιά τι κάνει η Φαντασία; Γίναµε αστροναύτες;» 

«Αστροναύτες, όχι, καλέ, εξερευνητές του διαστήματος γίναμε, πετώντας µε τα φτερά της 
Φαντασίας µας πάνω στις σελίδες του βιβλίου. Στο δωμάτιό µας είµαστε, στα χαμηλά και τα 
σίγουρα», απάντησε η γιαγιά και ψιχαλίζοντας τα µάτια γύρισε σελίδα. 

«Πετάµε στο σύμπαν! Εγώ θέλω να πετάµε! Μου αρέσει αυτό το ταξίδι. Σε ρωτάω πού 
πάμε!» τσίριξεο Αλέξανδρος. 

Από την ένταση της φωνής του τραντάχτηκε ο Ανεμοστρόβιλος και παραλίγο να τελειώσει 
άδοξα το καταπληκτικό ταξίδι. Ο Αλέξανδρος τρόμαξε και λούφαξε στην αγκαλιά της γιαγιάς 
Κλειώς μόλις καταλάγιασεη ταραχή του και ηρέµησε. 

«Θα µου πεις πού βρισκόμαστε, σε ποιο αστέρι προσγειωθήκαµε» ρώτησε µε φωνή που 
μόλις ακουγόταν. 

«Πού πάµε τώρα; Πού θα πάµε τώρα...» ψέλλισε η γιαγιά Κλειώ κι απόµεινε για λίγο 

σιωπηλή. 
Αμέσως µετά πήρε σοβαρό ύφος και µετα μαγικά δάχτυλα του δεξιού χεριού άρχισε να γυρίζει 
προσεκτικά τις σελίδες του μεγάλου βιβλίου που κρατούσε ανοικτό πάνω στα γόνατα του 
Αλέξανδρο. Και τι περίεργο! Αν και ήταν σκοτάδι χυµένο παντού, οἱ λέξεις Φωσφόριζαν και 
Φανερώνονταν εδώ κι εκεί ολοκάθαρες εικόνες µε ζωγραφισμένους αγγέλους, προβατάκια, 
αγελάδες κι άλλα ζωάκια έξω από ένα σπήλαιο. Θαρρούσες πως ήταν έτοιµα να ζωντανέψουν. 
Ο Αλέξανδρος νόµισε µια στιγµή πως άκουσε βελάσματα αρνιών και ψΨαλμωδίες των αγγέλων 
που ανεβοκατέβαιναν σε µια τεράστια σκάλα που ένωνε γη και ουρανό. Είδε μάλιστα κι ένα 
λαμπερό άστρο ψηλά στον ουρανό πάνω απότο σπήλαιο. 

Ο Αλέξανδρος λησµόνησε πώς βρίσκονται στο διάστηµα και ήταν έτοιµος να ρωτήσει πάλι 
να του εξηγήσει η γιαγιά Κλειώ πού βρίσκονταν και τι σήµαιναν όσα έβλεπε. Εκείνη όµως 
µάντεψε την απορίατου και είπε: 

«Σκέφτηκα πως, επειδή πλησιάζουν τα Χριστούγεννα και, µιας που βρισκόμαστε στο 
διάστηµα, θα σου άρεσε πολύ να μάθουµετι λένε οι σοφοίγιατο Άστροτου Χριστού. Αυτό» 

«Για το Άστρο που οδήγησετους Μάγους στη Βηθλεέμ, λες να ψάξουμε; Ξέρω, µαςτο είπεη 
κυρία στο... υπναγωγεί...» έκανε ο μικρός και δάγκωσε το κάτω χειλάκι του για τη γκάφα που 
είχε κάνει. 

Ὑπναγωγείο έλεγε ο Αλέξανδρος το Νηπιαγωγείο όταν ήταν πολύ μικρός και νύσταζε κάθε 
πρωί και δεν ήθελενα πάει. 

«Το ξέρεις απότο Νηπιαγωγείο σου» 


«Ε, αυτό έλειπε να µην το ξέρω! Τώρα είμαι στη Δευτέρα Δημοτικού. Άντε, άντε! Το ξέχασες, 
γιαγιά; Στο νηπιαγωγείο είσαι ακόµα; Διαβάζω και µόνος µου τώρα», απάντησε γεμάτος 
περηφάνια. 

«Ωραία! Μα, φυσικά, το ξέρω πως µεγάλωσες και διαβάζεις µόνος σου, όταν θέλεις. Τώρα 
θα περιπλανηθούµε στις σελίδες να βρούμετο άστροτων Μάγων...» 

«Δηλαδή ήταν αληθινό άστρο εκείνο, δεν ήταν ψεύτικο, ζωγραφιστό, ή χάρτινο από 
χρυσόχαρτο» 

«Αληθινό!» απάντησε µε βεβαιότητα η γιαγιά Κλειώ και γύρισε τη σελίδα. «Διάβασε τώρα 
εσύ. Εγώ κουράστηκα». 

Ο Αλέξανδρος είχε την περιέργεια να µάθει πολλά για το αληθινό αστέρι των Μάγων. Πήρε 
σοβαρό ύφος κι άρχισε να διαβάζει αργά και καθαρά: 

«... Όι Μάγοι απὀ την Ανατολή διάβαζαν τις γραφές. Οι προφητείες έλεγαν πως θα ερχόταν 
κάποτε ένας καλός βασιλιάς, ο βασιλιάς της αγάπης. Αυτός θα καταπολεμούσετο κακό και θα 
έβγαζε τους ταπεινούς και καταφρονεµένους από τη δυστυχία. Γνώριζαν πολλά για τον ερχομό 
στη γη ενός ουράνιου βασιλιά. Θα γεννιόταν σαν Φτωχό παιδί. Τη γέννησή του θα συνόδευαν 
παράξενα, υπερφυσικά Φαινόμενα. Γνώριζαν και για κάποιο φωτεινό άστρο. Και περίμεναν 
υπομονετικά όλη τους τη ζωή. Κι έψαχναν για το άστρο αυτό ολόκληρες νύχτες ανάµεσα στα 
εκατομμύρια άστρα, κολλημένοι στα τηλεσκόπιά τους να δουν πότε θα Φανεί. Έτσι το είχαν δει 
στον ουρανό πολύ νωρίτερα από τότε που στάθηκε πάνω από τη φάτνη της Βηθλεέμ. Και το 
ακολούθησαν. Φαντάστηκαν πως επρόκειτο να συμβεί κάποιο πολύ σπουδαίο γεγονός. Πήραν 
τα σύνεργά τους,και το ακολούθησαν». 

«Πώς; Το πήραν από πίσω; Ψέματα µου λες. Δεν το καταλαβαίνω!» 

«Όσα δεν καταλαβαίνοµε, Αλέξανδρε, δεν είναι ψέματα, αλλά δεν µας φτάνουν οι γνώσεις 
µας να τα καταλάβουμε. Κατάλαβες.» 

«Όχι...» 

«Λοιπόν, άκου...» 

Η γιαγιά Κλειώ του εξήγησε όσο μπορούσε πιο απλά τι ήταν οι Μάγοι εκείνοι και πώς 
ανακάλυψαν το Άστρο εκείνο. 

Οι Μάγοι από την Περσία, δεν ήταν μάγοι σαν αυτούς που λένε πως κάνουν μαγικά βότανα 
και λόγια μαγικά, και κοροϊδεύουν τον κόσμο µε τις ψευτιέ. Όι Μάγοι εκείνοι ήταν 
αστρολάτρες, σοφοί αστρονόμοι, στον καιρό τους σπουδαίοι επιστήμονες που μελετούσαν τις 
κινήσεις των ουρανίων σωμάτων, των αστεριών δηλαδή. Κι έψαχναν να βρουν την άκρη του 
κόσμου, να μάθουν τι γίνεται εκεί πάνω. 

«Έτσι δεν κάνουν και τώρα οι επιστήμονες που στέλνουν αστροναύτες στο διάστηµα, όπως 
βλέπομε στην τηλεόραση, Αλέξανδρε;» 

«Το ίδιο είναι;» 

«Όχι, δεν είναι το ίδιο. Τώρα οι επιστήμονες χρησιμοποιούν τα µέσα που έχει στη διάθεσή 
τους η σύγχρονη τεχνολογία και διερευνούν το διάστηµα. Τότε προσπαθούσαν µόνο µε γυμνό 
µάτι και µε τα όργανα που είχαν, τα τηλεσκόπια, να παρακολουθούν και να εξετάζουν τα 
άστρα». 

«Α, έτσι...» 

«Έτσι, παρακολουθώντας οι Μάγοι µε τα όργανα που είχαν τότε τα ουράνια σώματα, 
ξεχώρισαν ένα παράξενο, πολύ λαμπερό άστρο που προχωρούσε από την Ανατολή προς τη 
Δύση, καιτο ακολούθησαν...» 

«Πώς; Περπατώντας πάνω στα σύννεφα,» τη διέκοψε ο Αλέξανδρος. 

«...Πάνω στο έδαφος, στη γη περπατούσαν σέρνοντας τις καµήλες τους φορτωμένες δώρα. 
Καιτο λαμπρό αυτό άστρο οδήγησε τα βήματά τους στη Βηθλεέμ στη φάτνη που είχε γεννηθεί 
ο νέος βασιλιάς του κόσμου. Ο. Ιησούς Χριστός. Δυο ολόκληρα χρόνια πορεύονταν προς τα 
µέρη εκείνα, όπως τους έδειχνε το λαμπρό άστρο. Και, είναι σίγουρο πως είχε φανεί στον 


ουρανό δυο χρόνια ακριβώς πριν από τη γέννηση του Χριστού. Τι λένε τα κάλαντα που 
μαθαίνετε στο νηπιαγωγείο; Δεν λένε: 


«Εκ της Περσίας έρχονται τρεις Μάγοι µετα δώρα, 
Άστρο λαμπρό τους οδηγεί χωρίς να λείψει ώρα. 
Φθάσαντες εις Ιερουσαλήμ µε πόθο ερωτώσι 
Πού εγεννήθη ο Χριστός να πάν’ να τον ευρώσι;» 


»Έρχονταν, λένε, απὀ την Περσία, από µια χώρα που βρίσκεται µακριά από την Ελλάδα, 
στην Ανατολή, ακολουθώντας την πορεία του λαμπρού άστρου που δεν το έχασαν στιγµή από 
τα µάτια τους. Κι όταν έφτασαν στα Περοσόλυμα, ρωτούσαν να µάθουν πού είχε γεννηθεί ο 
Χριστός να πάνε να τον βρουν. Σήκω λίγο και περίµενε να σου δείξω κάτι που θα σου αρέσει», 
του είπε.Ο Αλέξανδρος µε δυσκολία αποχωρίστηκετη ζεστή αγκαλιά της γιαγιάς. Εκείνη άφησε 
το µεγάλο βιβλίο πάνω στο γραφείο, σηκώθηκε, πήγε στη µεγάλη βιβλιοθήκη, άπλωσε το χέρι 
της και πήρε ένα άλλο βιβλίο µετο φανταχτερό τίτλο: 


Ο Αστήρ της Βηθλεέμ (2) 


Κάθισε πάλι στην πολυθρόνα της, βόλεψε και τον Αλέξανδρο στα γόνατά της κι έπιασε το 
βιβλίο που είχε αφήσει προσωρινά πλάι της στο γραφείο. Το άνοιξε, γύρισε µερικές σελίδες 
διαβάζοντας σιγανά και γρήγορα τις επικεφαλίδες ώσπου έφτασε κάπου στη µέση. Εκεί 
σταμάτησε. Κάρφωσε το βλέμμα της πάνω στις δυο ανοιγµένες σελίδες µε ζωγραφισμένο ένα 
τεράστιο άστρο που έριχνε χρυσές ακτίνες πάνω στο σπήλαιο. Μια σκάλα ένωνετον ουρανό µε 
τη γη. Άγγελοι µε λευκά φτερά έδειχνε να κατεβαίνουν από τον ουρανό. Και παρακεί κάποιοι 
βοσκοί πλάγιαζαν σιµά στη φωτιά κουκουλωµένοι µε χοντρές κάπες. 

«Το βλέπεις το µεγάλο, το ολόλαμπρο άστρο» 

«Ποπό τι µεγάλο και τι λαμπερό που είναι αυτό το άστρο! Μοιάζει µε αληθινό!» έκανεο 
Αλέξανδρος. 


Ο Αστήρ της Ρηθλεέμ 


πληροφορούσε ένας εντυπωσιακός τίτλος στην κορυφή της αριστερής σελίδας. 

«Εδώ είµαστε, το βρήκαμετο μαγικό αστέρι µας!» ανάσανε µε ανακούφιση η γιαγιά. 

«Το άστρο των μάγων», τη διόρθωσε ο Αλέξανδρος. 

«Μπράβο, Αλέξανδρε! Είδες τι τραγικό λάθος έκανα; Όπου κάνω λάθη εγώ, εσύ θα µε 
διορθώνεις!» έκανε γελώντας η γιαγιά. 

Ανακάθισε στην πολυθρόνα της και χάιδεψε µε περηφάνιατον έξυπνο εγγονό της σαν πέτυχε 
κάτι πολύ σηµαντικό, αφού κατάφερε να την πιάσει µια φορά απρόσεκτη καινατης επισημάνει 
το λάθος. 

Ο Αλέξανδρος ζάρωσε πάνωτης και περίµενενα ακούσειτιθα του ξεφουρνίσει. Μα η γιαγιά 
εξακολούθησε: 

«Τώρα θα ταξιδέψουµε αντίστροφα προς το χρόνο. Θα πάµε δύο χιλιάδες και βάλε χρόνια 
πίσω, ίσαμε τη γέννηση του Χριστού και οκτώ χρόνια ακόµα πριν από τη γέννηση του Χριστού. 
Δηλαδή θα πετάξουμε µετη φαντασία µας 2000 τόσα χρόνια πίσω προς το παρελθόν. Εκεί θα 
συναντήσουµετον Αστέρατης Βηθλεέμ να οδηγείτους Μάγους. 

Θα πάρουµε τα γεγονότα απὀ την αρχή, απὀ τη στιγµή δηλαδή που εμφανίστηκε στον 
ουρανό ένα άγνωστο ίσαµε τότε ολόλαμπρο άστρο ως εκείνη τη στιγµή που τελείωσε την 
ουράνια πορεία του και στάθηκε πάνω απὀ το Σπήλαιο της Βηθλεέμ, όπου γεννήθηκε ο 
Χριστός. Ἐλαμπετόσο πολύ που άστραφτε όλος οτόπος και...» 


«Και; Θα είχε αναμµένες πολλές ηλεκτρικές λάμπες µαζί», πέταξε ο Αλέξανδρος µε τη 
βεβαιότητα πως ανακάλυψετο μυστικό. 

«Το άστρο της Βηθλεέμ έλαµπε τόσο πολύ γιατί δεν ήταν ΕΝΑ άστρο! Ἠταν... ΤΡΙΑ άστρα 
μαζί» 

«Τότε γιατί λένεπως ήταν ένα;» απὀρησε, και µετο δίκιο του ο μικρός Αλέξανδρος. 

«Λένε πως ήταν ένα, γιατί έτσι φαίνονταν από τη γη. Δεν ήταν κολλημένα το ένα πάνω στο 
άλλο. Η µεγάλη απόσταση από τη γη τα έκανε να φαίνονται σαν ένα µε τα όργανα που είχαν 
τότε οι αστροφυσικοί. Και πιο πολύ µε γυμνό µάτι. Για να δούμε τιγράφειτο βιβλίο µας», είπε κι 
άρχισε να διαβάζει σιγά και να εξηγεί όσο μπορούσε τα δύσκολα σηµεία. 


«Δύο χρόνια πριν από τη Γέννηση του Χριστού, από το ὃ π. Χ. Ίσαμε το 6 π. Χ., τρία διαφορετικά 
άστρα πλησίαζαν και σχημάτιζαν ένα τρίγωνο κάθε φορά που βρίσκονταν πολύ σιµά. Αυτό το 
Φαινόμενο στη γλώσσα της αστρονομίας λέγεται Σύνοδος Αστέρων, συγκέντρωση δηλαδή 
αστεριών. Και βρίσκονταν τόσο κοντά μεταξύ τους ώστε από τη γη µε γυμνό µάτι έμοιαζαν σαν 
ένα υπέρλαμπρο άστρο. Όι αστρονόμοι, οι Μάγοι εκείνοι από την Ανατολή που μελετούσαν τις 
κινήσεις των άστρων, παρακολουθούσαν αυτές τις Συνόδους από τη στιγµή που άρχιζε η σύνθεσή 
τους, δηλαδή παρακολουθούσαν και κατέγραφαν ποια ήταν τα τρία αστέρια που πλησιάζοντας 
Κάθε φορά σχημάτιζαν νοητό τρίγωνο, όπως είναι αυτό εκεί που δείχνει το σχέδιο. Κάπως έτσιθα 
Φανταστούµετις συνόδους µετις διαφορετικές συνθέσεις των πλανητών, σαν ένα παιχνίδι που 
άρχισαν τρεις πλανήτες το έτος οκτώ π. Χ., ο Κρόνος, ο Δίας και ο Άρης. Πρώτο στάθηκε, πήρε 
θέση ο Κρόνος, το άστρο δηλαδή που οι επιστήμονες βάφτισαν Κρόνο. Τα άλλα δύο άστρα, ο 
Δίας και ο Άρης, τον ακολούθησαν. Στις συνόδους αυτές δεν ήταν πάντα τα ίδια άστρα. Άλλαζαν 
ανάλογα µε τις μετακινήσεις τους στο διάστηµα. Όμως στις περισσότερες συγκεντρώσεις είναι 
παρών ο Κρόνος. 

νΣτην Πρώτη Σύνοδό τους, τα άστρα στάθηκαν όπως δείχνει το σχήμα (3), πήραν θέσεις 
όπως στο γήπεδο οι παίκτες και το παράξενο παιχνίδι τους άρχισε! Όμως είναι πολύ αργά, τα 
µατάκια σου κλείσανε, µωρό µου. Φτάνει». 

«Θέλω κι άλλο κλαψούρισε χαδιάρικα ο μικρός. 

«Θα κοιμηθούµε τώρα και θα ταξιδεύεις μόνος σου πετώντας στο διάστηµα µετα Φτεράτου 
ονείρου. Θα δεις τι ὀμορφοτα ξίδι θα κάνεις. Αύριο πάλι!» 


Το «αύριο πάλι» που είχε υποσχεθεί η κυρά Κλειώ στον εγγονό της άργησε κάµποσο να έρθει. 
Μια ξαφνική αδιαθεσία της την κράτησε στο κρεβάτι πέντε ολόκληρες µέρες που ταλαιπώρησε 
την ίδια κι έβαλε και την οικογένεια σε μπελάδες. Έφταιγετο κρυολόγημα που άρπαξε κατά την 
τολμηρή ἐξοδό της την άλλη µέρα το πρωί. Ἠθελε σώνει και καλά να πάει στο κομμωτήριο να 
Φρεσκάρει τα μαλλιά της. Δεν άντεχε, όπως δικαιολογήθηκε στο γιατρό, να βλέπει το κεφάλι 
της σε κακά χάλια κιαψήφησε την παγωνιά. Μόνο που λίγο έλειψετο αθώο κρυολόγημα, εκτός 
από το κρεβάτωµα που ανάγκασε να υποστεί, να εξελιχτεί σε πνευμονία και να χρειαστεί να τη 
μεταφέρουν στο νοσοκομείο. 

Ο Αλέξανδρος ανησύχησε πολύ, όπως και όλη η οικογένεια. Καιτο χειρότερο, δεν του 

επέτρεπαν να την πλησιάζει για να µην κολλήσει κανένα μικρόβιο και πέσει κι εκείνος στο 
κρεβάτι. Τον έπνιγε η αδικία. Αν αρρώσταινε, εκτός που δεν θα πήγαινε στο σχολείο και θα 
έχανε τα µαθήµατάτου, δεν θα μπορούσενα παίζει µετους φίλους του. 

Αυτό κάπως το διασκέδασε. Αλλά να αρρωστήσει η γιαγιά πάνω στην καλύτερη ώρα, μόλις 
είχε αρχίσει να μαθαίνει για το παιχνίδι των άστρων, ε, δεν το χώνευε! Κάθε βράδυ προτού πέσει 
να κοιμηθεί γονάτιζε, όπως έκανε η γιαγιά όταν ήταν καλά, μπροστά στα εικονίσµατα και 
προσευχόταν. Η προσευχή του ήταν µια µόνο φράση: 

«Χριστούλη µου, κάνεγρήγορα καλάτη γιαγιά µου». 


Μετά χωνόταν κάτω απότο πουπουλένιο πάπλωμα, έκλειναν τα βλέφαράτου απότη νύστα, 
Φόρτωνε τα όνειρά του στον ανεµοστρόβιλο, και τραβούσε για το άγνωστο. Τότε ξεχνούσε την 
αδικία και ίσαµε το πρωί που θα πήγαινε στο σχολείο, περιπλανιόταν στους απέραντους 
δρόµους του σύμπαντος κυνηγώντας το λαμπερό άστρο των Μάγων. Αλλά το αίνιγμα: πώς και 
µε ποιους κανόνες έπαιζαν τα άστρα και φαίνονταν σαν να ήταν ένα, έµενε άλυτο κάτω απότο 
σκοτεινό πέπλοτου μυστηρίου που καλύπτει τα μυστικά του σύμπαντος. 

Ένα επιστημονικό βιβλίο είναι δύσκολο να το διαβάσει όλο ένα παιδί της Δευτέρας 
Δημοτικού, ας είναι και άριστος µαθητής και µπορεί να διαβάζει άνετα. 

«Οι επιστήμονες δεν τα γράφουν απλά. Τι τους πιάνει και τα κάνουν όλα δύσκολα» 
μονολογούσε ο Αλέξανδρος κάθε βράδυ µετά την προσευχήτου. 

Πήγαινε στο γραφείο, καθόταν στην πολυθρόνα της γιαγιάς, έπαιρνε το ανοιχτό βιβλίο, 
χάιδευετις σελίδες µετο ζωγραφιστό άστρο καιτους Μάγους και παρηγοριόταν. 

Και περίµενε υπομονετικά να γίνει καλά η γιαγιά του για να του τα εξηγήσει όλα. 


ΔΙΑΣ ΑΡΗΣ 
ΚΡΟΝΟΣ/(4) 


Το παιχνίδι συνεχίστηκε µε γοργούς ρυθμούς και µε τρία άστρα πάντα στο τρίγωνο, 
αφήνοντας έξω πότε ένα πότε περισσότερα άστρα, σκασµένα απότη ζήλια. 
Στη Δεύτερη Σύνοδο πλησίασε να παίξει µαζίτους ο Ἠλιος, αλλά τατρία άστρατου γύρισαν 
την πλάτη. Ο Κρόνος µάλιστα τον αγριοκοίταξε. 
«Δεν θα µας χαλάσεις εσύ την όμορφη παρέα, δεν σε θέλοµε! Φύγε! του φώναξε κι έκανε 
µερικά απειλητικά βήματα προς το µέροςτου Ἠλιου. 


πο νλον ονα ΑΡΗΣ 
ΚΡΟΝΟΣ 
ΗΛΙΟΣ 


Ο Ἠλιος σάστισε, χλόµιασε, προσβλήθηκε. Πρώτη φορά δέχτηκε απόρριψη. Ποτέ δεν 
περίµενε µια τέτοια συμπεριφορά από ένα άστρο που έπαιρνε δανεικό φως από τον ίδιο.Έριξε 
ένα βλέμμα στον Κρόνο γεμάτο απορία, δεν θέλησε, ωστόσο, να πλησιάσει και να ζητήσει 
εξηγήσεις για ν᾿ αποφύγει τον καυγά. Μα δεν μπόρεσε να χωνέψει τη µεγάλη, την απρόσμενη 
προσβολή. Περίμενε την κατάλληλη στιγµή για να δράσει δυναμικά. Κι όταν του δόθηκε η 
ευκαιρία µπήκε δυναμικά στο παιχνίδι. 

Λοιπόν, στην Τρίτη Σύνοδο δεν πρόσεχαν τις κινήσεις του οι τρεις πρώτοι παίκτες, ο Άρης 
μάλιστα είχε κάπως ξεμακρύνει, είχε κρυφτεί πίσω από το Δία, και τότε ο Ἠλιος όρμησε και 
βρέθηκε απρόσκλητος στη θέσητου Άρη! 


ΑΡΗΣ (έζω από το τρίγωνο) ΗΛΙΟΣ 
ΔΙΑΣ 
ΚΡΟΝΟΣ 


Ο Άρης µόλις πήρε είδηση τι έγινε, έγινε έξω φρενών. Αλλά πώς νατα βάλει µετον Ἠλιο, µε 
ένα άστρο όλο φωτιά; Απόµεινε να κοιτάζει μουτρωμένος και βουρκωμένος, έτοιµος να βάλει 
τα κλάματα. Περισσότερο του στοίχισε που οι σύντροφοί του δεν γνοιάστηκαν για την αδικία 
που έγινε σε βάρος του και συνέχισαν ανενόχλητοι το παιχνίδι µε τον Ἠλιο. Αλλά δάγκωσε τα 
πικραµένα χείλη του και συγκρατήθηκε. 

«Κάποτεθα ξαναπάρωτη θέση µου», αρκέστηκε να κλαψουρίσει. 


Δεν τον άκουσε ούτε έδωσε σηµασία κανένας. Αυτός όµως δεν άφηνε ούτε στιγµή τους 
παίκτες απὀ τα µάτια του. Και σε µια στιγµή που ο Κρόνος ξεµάκρυνε από τη θέση του, ο Δίας 
πήρετη θέση του Κρόνου, έτρεξε αµέσως ο Άρης, ξαναμπήκε στο παιχνίδι και στρογγυλοκάθισε 
στη θέση του Δία! Έτσι στην Τέταρτη Σύνοδο παίζουν: 


ΑΡΗΣ αι ρωες ΗΛΙΟΣ 
ΔΙΑΣ, 
ΚΡΟΝΟΣ (έξω από το παιχνίδι...) ΕΡΜΗΣ 


Παρηγορήθηκε όµως αφού στην ατυχία του βρέθηκε πλάι του ο Ερμής. Απόµειναν και τα 
δυο άστρα παραγκωνισμµένα γεμάτα θυμό και ζήλια. 


Αλλά τα ωραία παιχνίδια, ακόµα και μεταξύ των άστρων, δεν διαρκούν πολύ. Έτσι στην 
Πέμπτη Σύνοδο, την πρωτοκαθεδρία παίρνει δυναμικά ο Ἠλιος, έχοντας δεξιά του το Δία και 
αριστεράτον Κρόνο: 


ΗΛΙΟΣ 
ΑΡΗΣ (έξω) ΔΙΑΣ 
ΚΡΟΝΟΣ 
ΕΡΜΗΣ (Έξω) 


«Θα συμμαχήσω µετον Ερμή», σκέφτηκε, «καιθατους κατατροπώσω» αναθάρρησε. 

Πού να φανταζόταν όµως πως στην Έκτη Σύνοδο ο Ερμής θα έμπαινε στο παιχνίδι 
αδιαφορώντας για την αδικία... και θα θρονιαζόταν στη θέση που είχε προηγουμένως ο Κρόνος 
µε την αλλαγή ρόλων που ακολούθησε; Βλέποντας όµως και το Δία έξω απὀ το παιχνίδι και 
μάλιστα χαμηλότερα, του φώναξε χαιρέκακα: 

«Καλά να πάθεις! Τώρα θα δεις τι ωραία που είναι να σε πετάνε στη γωνιά σαν να µην αξίζεις 
τίποτα...» 


ΑΡΗΣ (έξω) ΔΙΑΣ (έξω) 
ΗΛΙΟΣ, ΕΡΜΗΣ, 
ΚΡΟΝΟΣ, 


Ο. Δίας, απὀ αξιοπρέπεια, και για να µην κατεβεί στο επίπεδο του Άρη, έκανε πως δεν 
άκουσε. ΤΟ µόνο που τον απασχολούσε ήταν πώς θα καταφέρει να ξαναμπεί στο παιχνίδι. 

Στην Έβδομη Σύνοδο άνοιξεπάλι ο δρόμος γιατο Δία. Όχι όµως γιατον Άρη που βρέθηκενα 
έχει μπροστά του ισχυρούς αντιπάλους τον Ερμή και τον Ἠλιο. Τώρα στις γωνίες του τριγώνου 
στρογγυλοκάθονται ο Δίας, η Αφροδίτη και ο Κρόνος, να έτσι: 


ΑΡΗΣ (έξω) ΕΡΜΗΣ (έξω) ΗΛΙΟΣ (έξω) 
Λ]ΑΣ θίοοος ΑΦΡΟΔΙΤΗ 
ΚΡΟΝΟΣ 


Σε τούτη τη Σύνοδο παίρνει µέρος στο παιχνίδι και µια ωραία κυρία! Η πρώτη που τόλμησε 
να τα βάλει µετρεις αρσενικούς καινατους πετάξει έξω. 

Σαν να µην έφτανε αυτό το ρεζιλίκι, ξαφνικά και µια άλλη κυρία, βασίλισσα της νύχτας, η 
Σελήνη, µπήκε στην Όγδοη Σύνοδο µε το σπαθί της, διώχνοντας, ποιον; Το Δία! Έξω απὀ το 
παιχνίδι μένουν τώρα ο Ερμής, ο Ἠλιος, ο Άρης και ο Δίας. Η όμορφη Αφροδίτη πήρε την 
ανώτερη θέση: 


ΕΡΜΗΣ (έξω) ΗΛΙΟΣ (έξω) 
ΑΡΗΣ (έξω) ΔΙΑΣ (έξω) ΑΦΡΟΔΙΤΗ 
ΚΡΟΝΟΣ ΣΕΛΗΝΗ 


Αν και τα τέσσερα αγόρια αγωνίστηκαν, καθένα για λογαριασμό του, δεν κατάφερε κανένα 
να µπει στο παιχνίδι. Και η Ένατη Σύνοδος έγινε µετην προηγούµενη σύνθεση: 


ΕΡΜΗΣ (έξω) ΑΦΡΟΔΙΤΗ 
ΗΛΙΟΣ (έξω) ΔΙΑΣ (έξω) ΚΡΟΝΟΣ 
ΑΡΗΣ (έξω) ΣΕΛΗΝΗ 


Στην επόµενη, στη Δέκατη Σύνοδο άλλαξε η σύνθεση. Ο Δίας και ο Ἠλιος μπήκαν στο 
παιχνίδι βγάζοντας έξω τη µία απότις ωραίες κυρίες, την Αφροδίτη! Και μάλιστα 
Την πέταξαν στην άλλη άκρη ολοµόναχη, να έτσι: 


ΕΡΜΗΣ (έξω) 

ΑΡΗΣ (έξω) ΑΦΡΟΔΙΤΗ (έξω) 
ΗΛΙΟΣ---------- ΣΕΛΗΝΗ 
ΔΙΑΣ 
ΚΡΟΝΟΣ (έξω) 


Τα παιχνίδια των άστρων συνεχίζονται µεγοργούς ρυθμούς. Μετους ίδιους ρυθμούς γίνονται 
και οι αλλαγές στη σύνθεση. Στην Ενδέκατη Σύνοδο παίρνουν µέρος η Σελήνη, ο Δίας και ο 
Κρόνος, στέλνοντας τον Ἠλιο να κάνει συντροφιά στ άλλα δυο αγόρια και την Αφροδίτη 
αφήνοντάς την ολοµόναχη στην άλλη άκρη: 


ΕΡΜΗΣ (Έξω) ΗΛΙΟΣ (έξω) ΣΕΛΗΝΗ 
ΑΡΗΣ (έξω) ΔΙΑΣ 
ΑΦΡΟΔΙΤΗ (έξω) 

ΚΡΟΝΟΣ 


Στη Δωδέκατη Σύνοδο ξαναμπήκε στο παιχνίδι η Αφροδίτη ξεμπροστιάζοντας το Δία. Πάλι 
δυο κυρίες στο τρίγωνο, και μάλιστα στις πρὠτες θέσεις, και έξω τέσσερα αγοράκια: 


ΕΡΜΗΣ (έξω) 
ΑΡΗΣ (έξω) ΗΛΙΟΣ (έξω) ΣΕΛΗΝΗ----------- ΑΦΡΟΔΙΤΗ 
ΔΙΑΣ (έξω) 
ΚΡΟΝΟΣ 


Όμως τίποτε δεν μένει σταθερό σ αυτό τον κόσμο! Έτσι, η Δέκατη Τρίτη Σύνοδος ήταν 
Φαρμµακερή για την Αφροδίτη που βρέθηκε πάλι έξω από το παιχνίδι, πλάι στον πιο φιλόδοξο 
διεκδικητή η καημενούλα, στον αδίστακτο Κρόνο που άρχισε κιόλας να της χαμογελάει µε 
νόηµα και να την πλησιάζει µε πονηρό σκοπό. Κι από πού να ζητήσει βοήθεια η έρηµη; Την έχει 
σπρώξει ως τα χείλη της αβύσσου! Ο Ερμής και ο Άρης που ίσως νατη βοηθούσαν, βρίσκονται 
έξω και στην άλλη όχθη του χάους... 


ΕΡΜΗΣ (έξω) ΣΕΛΗΝΗ 
ΑΡΗΣ (έξω) 


ΗΛΙΟΣ, 
ΔΙΑΣ 
ΚΡΟΝΟΣ (έξω) ΑΦΡΟΔΙΤΗ (έξω) 


Ο καηµένος ο Ερμής Φαίνεται να είναι από τους πιο αδικηµένους. Πάλι έξω µαζί µετον Άρη 
καιτον Ἠλιο. Καιη Αφροδίτη έξω, αλλά µόνη. Στη Δέκατη Τέταρτη Σύνοδο παίζουν η Σελήνη, 
ο Δίας και ο Κρόνος, που έδιωξε τον Ἠλιο κι άφησε ήσυχη και στη δυστυχία της την Αφροδίτη. 
Και το παιχνίδι σ’ αυτή τη συνάντηση παίζεται έτσι: Στον πάγκο, εκτός παιχνιδιού δεξιά από 
τους τρεις παίκτες είναι ο Ερμής στην άκρη της αβύσσου, ο Άρης δεξιά του, έτοιμοι και οι δύο 
για καυγά, και ο Ἠλιος γελαστός πιο σιµά στους παίκτες, κάτω από τη Σελήνη, έτοιμος να τους 
ορμήσει: 


ΕΡΜΗΣ (έξω) 
ΑΡΗΣ (έξω) ΣΕΛΗΝΗ 
ΗΛΙΟΣ (έξω) ΚΡΟΝΟΣ 
ΔΙΑΣ ΑΦΡΟΔΙΤΗ (έξω) 


Αλλά η Αφροδίτη που μένει ακόµα έρηµη και µόνη έξω απὀ το παιχνίδι αριστερά τους, 
ελπίζει πως θα καταφέρει να µπει στο παιχνίδι της Δέκατης Πέμπτης Συνόδου. Σἱριαλ είχε 
καταντήσει πια ο αγώνας των άστρων για µια θέση στο ολόλαμπρο τρίγωνο. Όμως όχι µόνο δεν 
μπήκε στο παιχνίδι η καημενούλα, αντίθετα βρέθηκε πιο µακριά από κάθε άλλη φορά. Τα τρία 
ἐκπτωτααγοράκια την έσπρωξαν ξανά στο χείλος της αβύσσου. Ο Ἠλιος προσπάθησε να πάρει 
τη θέση του Δία, αλλά ο Άρης του την άρπαξε µέσα από τα χέρια, ο Δίας χολωμµένος πέταξε έξω 
τον Κρόνο, στη θέση του Κρόνου πήγε η Σελήνη παραχωρώντας τη δική της στον Ερμή. 
Επιτέλους γέλασε ο Ερμής κι έλαµψε το όμορφο πρόσωπότου. Δείτετα τώρα πώς είναι σ’ αυτή 
τη συνάντηση: 


ΕΡΜΗΣ.---------- ΣΕΛΗΝΗ 
ΑΡΗΣ ΗΛΙΟΣ (έξω) 
ΔΙΑΣ (έξω) 
ΑΦΡΟΔΙΤΗ (έξω) 
ΚΡΟΝΟΣ (έξω) 


Όμως ο θρίαµβος του Άρη δεν κράτησε πολύ. Στη Δέκατη Έκτη Σύνοδο βρέθηκε πάλι έξω, 
δεξιά και ολοµόναχος. Ύστερα από σκληρή µάχη που αναστάτωσετο σύμπαν κατάφερενα µπει 
στο παιχνίδι ο Ἠλιος. Κι έμειναν ηττηµένα αριστερά δυο αγοράκια, ο Δίας και ο Κρόνος και η 
ωραία κυρία η Αφροδίτη. Ως εκείνη τη στιγµή δεν είχε παίξει σηµαντικό ρόλο η ομορφιά και η 
τσακπινιά της, όσο και φτιαχνόταν και πάσχιζενα τα συγκινήσει. Η επιτυχία ήρθε στο τέλος για 
την Αφροδίτη. 

Στην τελευταία και ιστορική Δέκατη Έβδομη Σύνοδο, όχι µόνο µπήκε στο παιχνίδι των 
άστρων η Αφροδίτη, αλλά κατέκτησε την πιο τιμητική θέση, κάθισε στην κορυφή τουτριγώνου. 
Τις άλλες δύο γωνίες πήραν ο Δίας και ο Κρόνος, να έτσι: 


ΑΦΡΟΔΙΤΗ 
ΔΙΑΣ ΚΡΟΝΟΣ 


Καταστενοχωρηµένα τα υπόλοιπα άστρα που είδαν πως τέλειωσε άδοξα ο αγώνας τους για 
µια θέση στο τελευταίο ημίχρονο, εξαφανίστηκαν. 


«Βλέπεις πὠς σχημάτιζαν το νοητό τρίγωνο κάθε φορά τρία διαφορετικά άστρα; Δεν μοιάζει 
µε διασκεδαστικό παιχνίδι» ρώτησε η γιαγιά Κλειώ τον εγγονό της όταν πια είδαν όλες τις 
εικόνες του μεγάλου βιβλίου µετα δέκα εφτά τρίγωνα. 

«Το βλέπω αυτό. Τιθα πει όµως νοητό τρίγωνο, γιαγιά Κλειώ;» 

«Αυτό το σχήµα που βλέπεις στην εικόνα, είναι νοητό, δηλαδή Φανταστικό. Παίζουν 
Φαίνεται καιτ’ αστέρια έξυπνα και διασκεδαστικά παιχνίδια». 

«Και δεν κουράζονται;» 

«Όχι βέβαια! Αυτή είναι η δουλειάτους». 

«Τώρα παίζουν έτσι; Μπορεί να φανεί πάλι αυτό το µεγάλο αστέρι πάνω απὀ το σπήλαιο και 
τη φάτνη στη Βηθλεέμ» 

«Στη φύση γίνονται θαύματα κάθε µέρα, κάθε ώρα, κάθε λεπτό, ἀλλο πως δεν τα βλέπομε. 
Υπάρχει μεγαλύτερο θαύμα από την ίδια τη ζωή; Κάποια άλλη φορά θα βρούμε κρυμμένο στις 
σελίδες του μεγάλου βιβλίου του κόσμου ένα άλλο παράξενο φαινόμενο που Φανερώθηκε στον 
ουρανό, ένα άλλο θαύμα...» του απάντησε η γιαγιά κι έκλεισετο µεγάλο βιβλίο. 

Έβγαλετα γυαλιάτης καιτα άφησε πλάι. 

«Μεγάλο ταξίδι, γιαγιά, µεγάλο αυτό το θαύμα µετο αστέρι, σαν παραμύθι, σαν όνειρο µου 
Φαίνεται. Μήπως κοιµόμουνα; Τώρα πού είμαστε)» 

«Στο σπίτι µας, στο δωμάτιό µας και διαβάζαµε µαζί». 

«Αλήθεια; Τόσα πολλά πράγματα μαθαίνεις από τα βιβλία... Εσύ τα ξέρεις όλα αυτά, γιαγιά 
µου;» ρώτησε και χασµουρήθηκε ο Αλέξανδρος. 

«Αν δεν τα ήξερα τι γιαγιά Κλειώ θα ήμουνα» 

«Καλά λες, τι σοφή γιαγιά Κλειώ θα ήσουνα. Δίκιο έχει ο παππούς που σε λέει έτσι», 
τραύλισε νυσταγµένα ο μικρός κι αφέθηκε στην αγκαλιά της γιαγιάς του. 

«Είδες τι κάνουν τα βιβλία, πόσα ωραία πράγματα μπορείς να μάθεις; Μέσα απότις σελίδες 
ενός βιβλίου πετάς παντού, μπορείς να δεις όλο τον κόσµο, να κουβαλάς όλη τη γνώση µαζί 
σου, αγκαλιά µε ένα βιβλίο, χωρίς να σ’ εμποδίζει κανένας και τίποτα. Όλα τα μυστήρια κι όλα 
τα μυστικά είναι κρυμμένα στις σελίδες των βιβλίων. Το βιβλίο είναι ένας ανεµοστρόβιλος, ένας 
πύραυλος που δεν έχει ανάγκη από καύσιµα για να πετάξει, να σε πάει παντού, είναι το πιο 
σίγουρο και ασφαλέστερο διαστημόπλοιο που σε ταξιδεύει πάνω στα δικά του µεγάλα φτερά. 
Σου δίνει φτερά να πετάς παντού, να τα μαθαίνεις όλα και να μιλάς µε όλουςτους σοφούς όλων 
των αιώνων και όλων των εποχών...» 

«Αυτό είναι σαν όνειρο...» κλαψούρισε κουρασµένα αυτή τη φορά ο Αλέξανδρος. Έχωσετο 
πρόσωπότου στις παλάμες και βούτηξε ξανά μισοκοιµισµένος στην αγκαλιά της γιαγιάς. «Αυτό 
θέλει πολύ μυαλό για να το χωρέσει...» τραύλισε. 

«Θέλει. Φτάνει όµως να αγαπάς τα βιβλία και το διάβασμα, αγόρι µου», είπε η γιαγιά, 
έκλεισετο µεγάλο βιβλίο και µε κόπο γέρνοντας αριστερά, το άφησε πάνω στογραφείο. 

Χάιϊδεψε τα µαλλάκια του Αλέξανδρου, έσκασε από ένα τρυφερό Φιλί στο κάθε µάγουλότου 
και χαμογέλασε ικανοποιημένη. Ύστερα, σηκώθηκε µε κόπο κουβαλώντας τον μισοκοιµισµένο 
στην αγκαλιά της, τον πήγε στο δωμάτιό του, τον ξάπλωσε στο κρεβατάκι του και τον σκέπασε 
καλά. 

«Κοιµήσου τώρα, ἀγγελέ µου, και όνειρα γλυκά! Ονειρέψου, συνέχισε το ταξίδι σου µέσα στη 
µεγάλη νύχτα», είπε σχεδόν στον εαυτότης. 

Όρθωσε µε δυσκολία το γέρικο σώµα της, και σιγά σιγά κρατώντας τη µέση της πήγε κι 
άνοιξετο παράθυρο κι έκλεισε καλά το εξώφυλλο. 

«Για να µην ακούμε τα ουρλιαχτά του. Αυτός ο τρελοβοριάς έβαλε σκοπό να τρελάνει τον 
κόσµο απόψε», μουρμούρισε. 

Και βγήκε αφήνοντας πίσωτης την πόρτα µισάνοιχτη. 


ΣΗΜΕΙΩΣΕΙΣ 


1. Ἐπισήμανση του Διευθυντή του Πλανηταρίου κ. Σιµόπουλου σε σχετική τηλεοπτική συζήτηση 
επιστημόνων και ερευνητών. 

2. Όι πληροφορίες για τον Αστέρα της Βηθλεέμ προέρχονται από το βιβλίο του Κωνσταντίνου Σ. Χασάπη µε 
τίτλο Ο ΑΣΤΗΡ ΤΗΣ ΒΗΘΛΕΕΜ, εκδόσεις Α. Καραβία, Αθήνα ιο7ο. 

3. Οι συνδυασμοί στις 17 συνόδους είναι ενδεικτικοί. 

4. Όπως υποστηρίζουν σοβαροί Έλληνες επιστήμονες των άστρων, αστρονόμοι, ο Αστήρτης Βηθλεέμ ήτανο 
πλανήτης Κρόνος. Ισχυρίζονται μάλιστα πως ο Ιησούς Ἀριστός γεννήθηκε την 63 Δεκεμβρίου του έτους 5 π. 
Χ., δηλαδή πέντε χρόνια πριν απὀ το έτος ο και ιο ηµέρες πριν από την ηµεροµηνία που ξέροµε, πριν δηλαδή 
από την 25: Δεκεμβρίου. Αυτό όµως δεν αναιρεί ούτε τη Γέννηση του Χριστού ούτε τον Αστέρα της Βηθλεέμ 
ως υπερφυσικό σηµάδι, ως θαύμα που συνόδεψε τον ερχομό του Θείου Βρέφους στον κόσµο µέσα στο 
Ἀπήλαιο και στη φάτνη των αλόγων. 

Από τη δική του σκοπιά και µε το δικό του τρόπο ο Ευαγγελιστής Ματθαίος λέει το ίδιο πράγµα: «Ο 
Αστήρ έστη», λέει, στάθηκε πάνω απὀ το Σπήλαιο. Κι έτσι μπόρεσαν οι Μάγοι να βρουν το Θείο Βρέφος, να 
το προσκυνήσουν κα!ινα του προσφέρουν τα δώρατους: σμύρνα, χρυσάφι και λιβάνι, να κατανοήσουν καινα 
ερμηνεύσουν το ακατανόητο θαύμα που είδαν στον ουρανό, το πρωτοφανέρωτο εκείνο ολόλαμπρο άστρο 
που οδήγησετα βήματά τους ως το σπήλαιο καιτη φάτνη. 


